**Ministru kabineta noteikumu projekta “Grozījumi Ministru kabineta 2016.gada 14.jūnija noteikumos Nr. 363 ,,Kuģu kontroles, pārbaudes un aizturēšanas kārtība Latvijas ūdeņos” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts, pamatojoties uz Ministru kabineta 2009. gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.¹ punktu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2016. gada 14. jūnija noteikumos Nr. 363 “Kuģu kontroles, pārbaudes un aizturēšanas kārtība Latvijas ūdeņos”” izstrādāts, lai atbilstoši grozījumiem Jūrlietu pārvaldes un jūras drošības likumā noteiktu Jūras spēku tiesības kontrolēt, pārbaudīt un aizturēt kuģus Latvijas jurisdikcijā esošajos jūras ūdeņos ārpus ostas akvatorijas. Gan Likumā par ostām, gan katras atsevišķās ostas noteikumos ir skaidri atrunāts, ka ostas ārējais reids ietilpst ostas akvatorijā. Līdz ar to, normatīvajos aktos ir jānostiprina Jūras spēku tiesības veikt minētās darbības ne tikai teritoriālajā jūrā, bet arī Latvijas ostu ārējos reidos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Esošais regulējums nosaka, ka Nacionālo bruņoto spēku Jūras spēku vienības, kas pilda krasta apsardzes funkcijas (turpmāk – Krasta apsardze), kontrolē, pārbauda un aiztur kuģus teritoriālajā jūrā.  Tā kā Jūrlietu pārvaldes un jūras drošības likumā tiek paplašinātas Jūras spēku tiesības kontrolēt, pārbaudīt un aizturēt kuģus ne tikai teritoriālajā jūrā, bet arī ostas ārējā reidā, ir izstrādāti grozījumi šajos Ministru kabineta noteikumos.  Jūras spēkiem nav dots deleģējums kontrolēt, pārbaudīt un aizturēt kuģi ostas akvatorijā, t.sk., ostas ārējā reidā, jo saskaņā ar normatīvajiem aktiem ostas ārējais reids ietilpst ostas akvatorijā.  Pamatojoties uz normatīvajiem aktiem tiesības veikt kuģu pārbaudes ostas akvatorijā, t.sk., ostas ārējā reidā savas kompetences ietvaros ir policijai (valsts, pašvaldību un ostas), Valsts robežsardzei un VAS “Latvijas Jūras administrācija”.  Taču minētajām institūcijām trūkst resursu, it sevišķi ostās, kur ostas policija nav izveidota vispār un Valsts robežsardzei ir minimāls personāls.  Līdz ar to, šādas pārbaudes faktiski netiek veiktas, kas ir svarīgi no kuģošanas drošības viedokļa.  Latvijas ūdeņos ir augsts civilās kuģniecības blīvums un satiksmes intensitāte. Tas paaugstina gan nekonvencionāla, gan hibrīdkara draudu līmeni. Īpaša uzmanība jāpievērš hibrīdkara elementu attīstībai modernajā jūras karadarbībā - civilās kuģniecības platformu izmantošana militāra rakstura uzdevumu veikšanai. Viens no draudu novēršanas un samazināšanas elementiem ir kuģu apskates gan teritoriālajā jūrā, gan ostas ārējā reidā.  Jūras spēki attīsta un pilnveido kuģu pārbaužu veikšanas spēju, ir izveidotas apmācītas kuģu apskates grupas, kuras jau praktizē kuģu pārbaudes.  Dažkārt sliktu laika apstākļu dēļ Jūras spēku kuģu apskates grupu uzkāpšana uz kuģa teritoriālajā jūrā, lai veiktu kuģa pārbaudi, ir apgrūtināta, līdz ar to kuģa pārbaudi drošāk ir veikt ostas ārējā reidā.  Ņemot vērā iepriekš minēto, grozījumu mērķis ir nostiprināt Krasta apsardzes tiesības veikt kuģu kontroli, pārbaudi un aizturēšanu ne tikai teritoriālajā jūrā, bet arī ostas ārējā reidā.  Šāds pilnvarojums Krasta apsardzei novērsīs precedentus, kad kuģis savas atrašanās vietas dēļ nevar tikt pārbaudīts, kā arī pilnvaru paplašināšana uzlabos uzņemošās valsts atbalsta spējas, piemēram, atbalsta sniegšanu sabiedroto kuģu apsardzē ostas ārējā reidā. |
| 3. | Projekta izstrādē iesaistītās institūcijas un publiskas personas kapitālsabiedrības | Nacionālie bruņotie spēki, Aizsardzības ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz atbildīgo institūciju – Jūras spēkiem un noteikumi ietekmēs kuģus un uz tā esošās personas, kas atrodas uz kuģa Latvijas teritoriālajā jūrā un ostas ārējā reidā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Vienlaikus ar grozījumiem Ministru kabineta 2016. gada 14. jūnija noteikumos Nr.363 “Kuģu kontroles, pārbaudes un aizturēšanas kārtība Latvijas ūdeņos” tiek veikti grozījumi Jūrlietu pārvaldes un jūras drošības likumā un Ministru kabineta 2008. gada 2. jūnija noteikumos Nr. 394 “Alkohola, narkotisko, psihotropo vai toksisko vielu ietekmes pārbaudes kārtība”, lai noteiktos gadījumos Jūras spēkiem būtu tiesisks pamats veikt kuģu pārbaudi, kontroli un aizturēšanu, t.sk. alkohola koncentrācijas izelpotajā gaisā pārbaudi arī ostas ārējā reidā. |
| 2. | Atbildīgā institūcija | Aizsardzības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta izstrādes procesā 2021. gada 30. jūnijā ievietots Aizsardzības ministrijas tīmekļa vietnē internetā un 2021. gada 1. jūlijā Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli līdz 2021. gada 16. jūlijam par noteikumu projektu tā izstrādes stadijā. |
| 3. | Sabiedrības līdzdalības rezultāti | Aizsardzības ministrijas noteiktajā termiņā līdz 2021. gada 16. jūlijam, kā arī līdz iesniegšanai uzsaukšanai Valsts sekretāru sanāksmē nav saņemts neviens sabiedrības līdzdalības pieteikums. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Ministru prezidenta biedrs,

aizsardzības ministrs Artis Pabriks

Iesniedzējs:

Aizsardzības ministrijas

valsts sekretārs Jānis Garisons

Dreimane, 67335216

Liga.Dreimane@mod.gov.lv

Sliede 63404231

Vineta.Sliede@mil.lv